^ 193 ™ 
1889. október hó 2-án. 
Elnök : K a n k a Károly dr., kir. tanácsos. 
Jegyző : Geller Nándor dr. 
Tárgy: Betegek bemutatása. 
1. Schmid Hugo dr., kórházi betegeket mutat be : 
a) Fractura cranii cum Impression e, igen súlyos 
koponya-csonttörés horpadással; 34 éves egyén, kit szeptember 
hó 9-én több kilo nehéz vasruddal fejbe ütöttek. — Mindeddig 
sem agyveló'izgatottságnak, sem agy velőnyomásnak tünetei nem 
mutatkoztak. A bal oldalcsonton hat centiméternyi seb volt, 
az áttörött koponyacsont szélei behorpadtak, de minthogy 
agy velőnyomás tünetei nem mutatkoztak, trepanatio műtéte 
felesleges volt; a seb nyilt orvoslással gyógyulásnak indul. 
A beteg egész ép s jól érzi magát. 
b) 30 éves nő, ki augusztus 24-én vétetett fel a kórházba. 
A mellkas jobb oldalán a nyolczadik borda alatt genyes mell- 
hártyalob következtében nyilás támadott. Betegsége két év előtt 
keletkezett. Tompulat az egész jobb oldalon. Minthogy a nyi- 
láson folytonosan nagy mennyiségű igen bűzös geny folyott ki 
kapcsolatban nagyfokú lázzal és a nyíláson át a mellkasba 
hatolni nem lehetett, az ötödik bordát csonkolták, mire néhány 
liternyi igen csúnya, bűzös geny ömlött ki ; gyakori mosásokra 
s kiöblítésekre a genyüreg kisebbült, a genyedés most már 
csekély, láz nincsen, a betegnek ereje, étvágya nő, a jobb oldal 
tompulata kisebb. Minthogy azonban a genyedés mindeddig szűnni 
nem akar, valószínű, hogy egy más műtétre is leszen szükség. 
2) Kanka dr. elnök jelenti, hogy a mult gyűlés határozata 
értelmében nagyméltóságú PálíFy János gróf úrhoz Görzbe táv- 
irat indult, a melyben az egyesület a nagyméltóságú gróf úr 
ajánlatát elfogadja s köszönetét is fejezi ki. 
Elnök úr azt közli továbbá, hogy biztos értesülése szerint 
Írásbeli köszönetet mondani a gróf úrnak nem szükséges ; szivesen 
veszi a gróf úr, ha személyesen jelenünk meg nála az ügyben. 
Schmid dr. azt indítványozza, hogy elnök úr levélben 
kérdezze meg a gróf urat, váljon hajlandó-e az orvosokat testü- 
letileg vagy küldöttségben fogadni? 
